Hans-Joachim Marseille

**Hans-Joachim Walter Rudolf Siegfried Marseille** (13. decembar 1919. Berlin - 30. septembar 1942. Sidi el Aman) je bio najbolji njemački pilot u Drugom svjetskom ratu na zapadnim ratištima. Zbog svog temperamenta i hrabrosti dobio je nadimak zvijezda Afrike (*Stern von Afrika*). 1. septembra 1942. je, za samo jedan dan, uspio oboriti 17 neprijateljskih aviona čime je do kraja Drugog svjetskog rata držao rekord.

## Karijera 
Marseille je rođen 13. decembra 1919. u Berlin-Charlottenburg. Njegov otac, Siegfried Marseille, je bio pilot u Prvom svjetskom ratu te kasnije Generalmajor u Wehrmachtu. Siegfried Marseille je poginuo 1943. poslije smrti svoga sina na istočnom ratištu. Jochen, kako su ga zvali prijatelji, se već u mladim danima interesuje za avijaciju. Poslije završetka škole, Marseille 7. novembra 1938. započinje letačku obuku. Iako je bio jedan od najboljih kadeta, teško se navikavao na vojnu disciplinu. Zbog ove svoje mane, kasnije vrline, je često kažnjavan za prenizak let iznad aerodroma ili za nepotrebni umjetnički let.

U augustu 1940. dolazi u 4. grupu lovačkog puka 52 (4/JG 52 *Jagdgeschwader 52*). Već pri trećem letu iznad kanala u borbi protiv britanskih Supermarine Spitfire uspjeva izvući prvu pobjedu. Za vrijme njegove upotrebe u JG 52 uspijeva oboriti 7 Spitfire, ali je i sam za to vrijeme 4 puta oboren.

Početkom 1941., Marseille dolazi u Dallgow-Döberitz u 1. eskadrilu lovačkog puka 27 (I/JG 27 Jagdgeschwader 27.) koja je od 22. aprila prebačena u sjevernu Afriku kao potpora za Rommelove pohode u Africi. Marseille pripada 3. grupi 1. eskadrile JG 27 pod komadnom Gerhard Homutha. Od ovog pretpostavljenog, Marseille po prvi put uči disciplinu koja će ga kasnije dovesti do autodidakta. 
[mini|250px|lijevo| Marseille i Mathias pored jednog oborenog [Hawker Hurricane]]
Pri prvom zadatku, Marseille uspijeva oboriti jedan Hawker Hurricane, koji je ujedno i prva pobjeda eskadrile, pri čemu je i sam pogođen i prinuđen na slijetanje. Iako je osoblje eskadrile kasnije na njegovom avionu prebrojalo 30 pogodaka, njemu nije falila ni dlaka sa glave.

Pet dana kasnije pri letu eskadrile iznad Tobruka, Marseille vidi niskoleteći Bristol Blenheim bombarder, te bez upozorenja eskadrile napušta formaciju i napada neprijatelja. Pošto je oborio avion, vraća se u formaciju i nastavlja let. Ova akcija ga dovodi do disciplinskog suđenja iz kojeg ga izvlači njegova mladost i dosadašnji podvizi.

U maju 1941, Marseille dobija čin poručnika. Kao oficir ima pravo na poslužitelja te bira Mathiasa, jednog crnca sa područja Transvaala. Između njih se za vrijeme službe razvija jako prijateljstvo.

Do prve borbe u kojoj obara više od jednog neprijatelja, dolazi 22. novembra 1941. kada eskadrila broj 3 nailazi na 16 Hawker Hurricane. Iako su Englezi bili brojno jači, letjeli su niže i očekivali napad Nijemaca sa visine. Let u kružnoj formaciji im je osiguravao vatrenu podršku od susjednog aviona. Marseille iznenadno napušta formaciju (prebrzo za svog krilnog pratioca koji ga nije stigao pratiti), te se velikom brzinom upućuje u pravcu sunca i izlazi iz dogleda svojih drugova iz eskadrile. Sa suncem iza leđa koje ga štiti od pogleda Engleza, on sa uzvišenja razbija kružnu formaciju neprijatelja. Već iz velike daljine, nevidjiv za neprijatelja zbog sunca u pozadini, on otvara vatru na najbliži Hurricane koji zapaljen pada u pustinju. Dok ga još zbunjeni Englezi neprimjećuju, uspijeva oboriti još jedan Hurricane i svoj avion okrenuti u pravcu sunca. Pri drugom napadu sa suncem u leđima, Englezi napuštaju formaciju i uspijevaju ga opkoliti. Marseille pravi kratak okret i uspijeva oboriti još jedan Hurrican. U ovom trenutku i njegova iznenađena eskadrila ulazi u borbu. Za vrijeme divlje borbe koja nastaje, Marseille uspijeva oboriti još dava Engleza dok njegovi prijatelji iz eskadrile obaraju još tri. Preostalih 6 Hurricane bježe i napuštaju mjesto borbe.

2. decembra 1941, Marseille obara 33. neprijateljski avion, poslije čega iz ruku feldmaršala Keßelringa dobija Njemački križ u zlatu. Dvije sedmice kasnije Marseille u krugu eskadrile već slavi 48 pobjedu poslije koje zbog jedne infekcije ostaje 4 sedmice na tlu. 
mini|200px|desno| Marseillov *žuti 14* Bf-109
Marseille uspijeva često prije pada prvog pogođenog neprijatelja oboriti već sljedećeg. Njegov krilni pratilac Rainer Pöttgen, normalno zadužen za njegovu zaštitu, često ima ulogu gledaoca jer ga ne uspijeva pratiti pri borbi. Kao zaduženi za zapis oborenih od strane Marseilla, Pöttgen dobija nadimak *računar*. Povodom njegove 50. pobjede, Marseille 22. februara 1942. dobija Viteški križ Željeznog križa. U aprilu postaje komandant 3. eskadrile 1. grupe lovačkog puka 27.

3. juna Marseille uspjeva za samo 11 minuti oboriti 6 Curtiss Kittyhawk 5. južnoafričke lovačke eskadrile. Tri dana kasnije povodom 75. pobjede u zraku dobija hrasni vijenac uz Viteški križ. 17.juna dolazi do 100. pobjede kada je za vrijeme jedne borbe oborio 10 protivnika, od kojih 6 u samo 7 minuti. Poslije ove borbe, Marseille dobija čin kapetana i mačeve uz Viteški križ.

## Odlikovanja 
* Željezni križ (1939) II. i I. reda  9. i 17. septembra 1940.
* Pokal za posebne zasluge u *Zračnom ratu*
* Počasni bodež kopnene vojske
* Njemački križ u zlatu 24. novembra 1941.
* Viteški križ Željeznog križa sa hrasnim vijencom, mačevima i brilijantima
* Italijanska medalja za pilote
* Italijanska Madalja za hrabrost u zlatu  18. august 1942.
* *Značka za borbu na liniji* za lovce u zlatu sa oznakom za 300 zadataka
* Oznaka za rukav uniforme *Afrika*
* 6. puta spomenut u izvještaju sa ratišta (*Wehrmachtbericht*)

## Pobjede i podvizi 
*Ljubičasta*: Pokazuje pobjede za koje nedostaje dokumentacija u *Njemačkom nacionalnom arhivu*.
*Žuta*: Pokazuje pobjede koje su osporene od strane australijskog vojnog historičara Russel Browna.

Marseillove 151 pobjede sadrže:
* 101 Curtiss P-40 Tomahawk/Kittyhawk;
* 30 Hawker Hurricane lovaca;
* 16 Supermarine Spitfire lovaca;
* 2 Martin A-30 Baltimore bombardera;
* 1 Bristol Blenheim bombardera; i
* 1 Martin Maryland bombarder.

Njemački nacionalni arhiv sadrži dokumente o 109 Marseillovih pobjeda Drugi biograf, Walter Wübbe, je u svom djelu pokusao uporediti izvjestaje sa strane saveznika i sa njemačke strane kako bi potvrdio Marseillove pobjede.

### Nesuglasice oko navedenih podataka
Ozbiljne nesuglasice između podataka Saveznika i podataka Nijemaca su dovele do preispitivanja tačnosti zvaničnih podataka o Marseillovim pobjedama, pored onih *JG 27*.
Pažnju privlači 26 tvrdnji koje iznosi *JG 27* o 1. septembru 1942., a od kojih 17 navodi Marseille kao pobjednika. Drugi biograf, Franz Kurowski, tvrdi da su u zapisima Savaznika nakon rata potvrđene 24 žrtve od navedenih 29. Historičar USAFa, Major Robert Tate kaže: "godinama su mnogi Britanski historičari i vojna lica odbijali priznati gubitak aviona tog dana u Sjevernoj Africi. Detaljnim pregledom podataka vidi se da su tog dana Britanci i Južnoafrikanci izgubil preko 17 letjelica na području na kom je Marseille bio." Tate također otkriva da je uništeno 20 R.A.F. lovaca sa jednim motorom i jedan dvomotorni, dok je nekoliko drugih teško oštećeno, a jedan USAAF P-40 srušen. Ipak, Tate smatra da Marseilleov potvrđeni postotak ubijanja iznosi 65-70%, tako ustvari pokazujući da skoro 50% njegovih tvrdnji nisu tačne. Christopher Shores i Hans Ring također podržavaju Tateove zaključke. Britanski historičar Stephen Bungay tvrdi da su Saveznici pretrpjeli 20 gubitaka tog dana.

S druge strane, prateći prvi detaljan izvještaj pojedinih australskih jedinica, tvrdnje historičara Russell Browna za 15. septembar 1942. dolaze pod ozbiljnu sumnju. Osim toga, Brown navodi nekoliko prilika u kojima Marseille nije mogao srušiti toliko letjelica koliko se tvrdi.

Stephan Bungay je ukazao da je nizak broj oborenih neprijatelja od strane DAF lovaca u odnosu na bombardere do sredine 1942. imala izrazito loše efekte na teritorijalne jedinice osovine i konvojske puteve. 
Pozivajući se na 1. septembar, Bungay ističe da, čak i da je Marseille srušio 15 od 17 aviona koje navodi, ostatak od oko 100 njemačkih lovaca je uspjelo pogoditi samo pet. Britanci nisu izgubili niti jednog bombardera... Tokom ovog perioda RAF je izgubio samo nekoliko bombardera, ali svi su pali od protivzračne odbrane, a dokazi pokazuju da je Rommel prisiljen na odbranu zbog gubitaka koje su uzrokovali bombarderi.

## Marseille kasarna 
Njemačka avijacija  je, u čast palom pilotu, kasarnu u Appen nazvala po Hansu-Joachimu Marseillu. U ovoj kasarni se nalazi podoficirska škola zračnih snaga.

## Film 
* Der Stern von Afrika (*Zvijezda Afrike*), režija Alfred Weidenmann, Njemačka/Španija 1957.)

## Literatura 
* Jochen Prien, Peter Rodeike, Gerhard Stemmer: *Messerschmitt Bf 109 im Einsatz bei Stab und I./Jagdgeschwader 27 1939 - 1945*. Struve-Druck, Eutin 1998, ,  
* John Weal: ''Jagdgeschwader 27 'Afrika'*. Osprey Publishing, London 2003, , 
* Walter A. Musciano: Die berühmten Me-109 und ihre Piloten 1939-1945, Weltbild Verlag 1995, ,  original na 

## Reference 
## Vanjski linkovi 
* Biografija na *Lexikon der Wehrmacht'' 
* Biografija na Waffenhq.de 
* Biographija na Adlertag.de 
* Biografja na Warbirdsresourcegroup.org 

Kategorija:Biografije, Berlin
Kategorija:Rođeni 1919.
Kategorija:Umrli 1942.